በአሰሪና ሰራተኛ መካከል ሰላማዊ ግንኙነት እንዲፈጠር ፌደሬሽኑ  የበኩሉን ሊወጣ ይገባል- የኢፌዲሪ ፕሬዚዳንት
በአሰሪና ሰራተኛ መካከል ሰላማዊ ግንኙነት ተፈጥሮ ምርት እና ምርታማነት እንዲጨምር እና ሀገራዊ ዕድገት እንዲፋጠን የኢትዮጵያ አሰሪዎች ፌዴሬሽን የበኩሉን ሊወጣ እንደሚገባ የኢፌዲሪ ፕሬዚዳንት ዶክተር ሙላቱ ተሾመ አሳሰቡ፡፡ፕሬዚዳንቱ ይህን ያሉት የፌዴሬሽኑ ስልሳ አምስተኛ ዓመት የምስረታ በዓል እየተከበረ ባለበት ወቅት ነው፡፡የኢትዮጵያ አሰሪዎች ፌዴሬሽን ፕሬዚዳንት አቶ ታደለ ይመር ፌደሬሽኑ ባለፉት አመታት የባለሀብቱ ጥያቄ እንዲመለስ፣ የሠራተኛው መብት እንዲከበር እና ሠላማዊና የተረጋጋ ኢንዱስትሪ እንዲኖር የበኩሉን ድርሻ ሲወጣ መቆየቱን ገልጸዋል፡፡በአለም ዓቀፍ ደረጃ የኢትዮጵያ ባለሀብቶች ተወዳዳሪ እና ተፅዕኖ ፈጣሪ እንዲሆኑ የአሰሪዎች ፌዴሬሽን እየሰራ እንደሚገኝም አስታውቋል፡፡ፌዴሬሽኑ በአፍሪካ ቀዳሚ እንደመሆኑ መጠን በሌሎች የአፍሪካ ሀገራት የአሰሪዎች ፌዴሬሽን ኢንዲቋቋም እየሰራ እንደሚገኝም አቶ ታደለ ገልጸዋል፡፤የኢትዮጵያ የሠራተኞች ማህበራት ኮንፌዴረሽን ፕሬዚዳንት አቶ ካሣሁን ፎሎ ፌዴሬሽኑ የሰራተኞች መብት እንድከበር ብዙ ጥረቶችን ቢያደርግም አሁንም በርካታ የቤት ስራዎች ይቀሩታል ብለዋል፡፡